પોતાના નાર્કોટેસ્ટ કરવામાં આવે તેવી માગણી પણ આરોપીઓએ સામે ચાલી કરી છે. ગેગ રેપ જેવી ગંભીર ઘટનામાં પોલીસની સામે આરોપીઓ હોવા છતાં પોલીસ તેમને પકડતી નથી તેવી આ પહેલી ઘટના છે. આ આખા મામલામાં હમણાં સુધી પોલીસ ઉપર શંકા કરવાનું કોઈ કારણ નથી. ગુજરાત પોલીસમાં ઘણા પ્રામાણિક આઈપીએસ અધિકારીઓ છે જેઓ ખોટુ કરતા નથી પણ જ્યારે તેમને સાચુ કરવાનું હોય છે ત્યારે સાચુ કરવાની હિંમત બહુ ઓછા અધિકારીઓ બતાડી શકતા હોય છે. ગેંગ રેપના મામલે પણ અમદાવાદ પોલીસ કમિશનર અનુપકુમાર સિંગે પણ આરોપીને પકડવામાં ઉતાવળ નહીં કરવાનો નિર્ણય કર્યો તે હિંમતનું કામ છે.